
Pirkimo sąlygų 1 priedas

TECHNINĖ SPECIFIKACIJA 
DIRŽO BALTO ODINIO ORKESTRANTAMS IR KARIŪNAMS
(2-a pirkimo dalis)
[bookmark: _GoBack]I SKYRIUS
BENDROSIOS NUOSTATOS
1. Diržas baltas odinis orkestrantams ir kariūnams (toliau – diržas) skirtas nešioti koncertų ir ceremonijų metu.
2. Diržas turi atitikti šioje techninėje specifikacijoje pateiktus reikalavimus.
3. Diržo kokybės garantijos terminas – ne mažiau kaip 12 mėnesių aktyvios eksploatacijos sąlygomis, kuris skaičiuojamas nuo prekių išdavimo iš Pirkėjo sandėlio dienos, ir 24 mėnesiai nuo prekių priėmimo į sandėlį dokumentų pasirašymo dienos.
II SKYRIUS
TECHNINIAI REIKALAVIMAI
4. Diržai gaminami dviejų dydžių:
- I dydžio (diržo ilgis 105 (±1) cm);
- II dydžio (diržo ilgis 120 (±1) cm).
5. Diržo modelis su išmatavimais pateiktas techninės specifikacijos priedo (toliau – Priedo) 1-2 iliustracijose. Matmenys iliustracijose nurodyti centimetrais. Jeigu techninėje specifikacijoje nenurodyta kitaip, matmenims iki 10 cm imtinai leidžiamas 4 % nukrypimas nuo nurodytų matmenų, matmenims virš 10 cm leidžiamas 2 % nukrypimas nuo nurodytų matmenų.
6. Diržo siūlių dygsnių tankis turi užtikrinti tinkamą gaminio kokybę jo eksploatacijos metu.
7. Diržas turi būti nupeltakiuotas pagal iliustracijas. Apdailos dygsnių tankis – 
10-11 dygsniai/5 cm.
8. Visi nupjauti odinių detalių kraštai turi būti tolygiai nušlifuoti ir uždažyti. 
9. Diržai turi būti pagaminti kokybiškai: turi būti simetriški, stabilūs, neturi matytis defektų, pagalbinių medžiagų ar technologinio proceso liekanų, negalimas siūlių/peltakių suraukimas, siūlių/peltakių iškreivinimas, praleisti, sutankėję, išretėję ir/ar neteisingai užveržti dygsniai, nutrūkę siuvimo/peltakiavimo siūlai, nepakankamas detalių suveržimas, siūlių/peltakių irimas detalių kraštuose dėl nepadarytų įtvirčių, detalių pažeidimas siuvimo mašinos adata ir pan. 
10. Metalinės diržų detalės turi būti kokybiškai įstatytos ir patikimai tarnauti eksploatacijos metu: neturi savaime atsisegti, atsilaisvinti, nukristi, susilankstyti ir pan.
11. Gaminiai turi išlikti kokybiški: simetriški, nekeičiantys formos, spalvos ir kitų išvaizdos savybių, eksploatuojant juos drėgnu oru (lyjant ar sningant).
PIRMASIS SKIRSNIS
REIKALAVIMAI MEDŽIAGOMS
12. Diržo juosta (išskyrus diržo sudvigubinimui naudojamą odą) ir diržo ąselė turi būti sukirptos iš natūralios 3,0-3,2 mm storio, diržo apsauginė detalė – iš natūralios 2,8-3,0 mm storio, diržinės odos su natūralia valktimi („natūraliu veidu“), dažytos balta spalva, atitinkančios lentelėje pateiktas technines charakteristikas. Diržo sudvigubinimui naudojama oda turi būti sukirpta iš natūralios 2,8-3,0 mm storio, natūralios arba baltos spalvos odos, atitinkančios lentelėje pateiktus 
1-4 rodiklius.







lentelė
ODOS TECHNINĖS CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Tempiamasis stipris, N/mm2
	 25
	LST EN ISO 3376 (ISO 3376) arba lygiavertis

	2.
	pH vertė
	 3,2
	LST EN ISO 4045 (ISO 4045) arba lygiavertis

	3.
	Chromo (VI) kiekis, mg/kg
	≤ 3
	LST EN ISO 17075-1 (ISO 17075-1) arba LST EN ISO 17075-2 (ISO 17075-2) arba lygiavertis

	4.
	Cheminiai bandymai tam tikrų azo dažiklių nustatymo dažytose odose
	Atitinka
	LST EN ISO 17234-1 (ISO 17234-1) arba lygiavertis

	5.
	Spalvos atsparumas sausai trinčiai po 50 ciklų (pagal pilkąją skalę), balais
	 4
	LST EN ISO 11640 (ISO 11640) arba lygiavertis

	6.
	Spalvos atsparumas šlapiai trinčiai po 20 ciklų (pagal pilkąją skalę), balais
	 4
	LST EN ISO 11640 (ISO 11640) arba lygiavertis

	7.
	Spalvos atsparumas sausajam valymui (pagal pilkąją skalę), balais
	 4
	LST EN ISO 11643 (ISO 11643) arba lygiavertis

	8.
	Spalvos atsparumas vandens lašams (pagal pilkąją skalę), balais 
	 4
	LST EN ISO 15700 (ISO 15700) arba lygiavertis

	9.
	Spalvos atsparumas dirbtinei šviesai (pagal mėlynąją skalę), balais
	 4
	LST EN ISO 105-B02 (ISO 105-B02) arba lygiavertis



13. Odų dažymas turi būti vienodo intensyvumo, patvarus eksploatuojant, neturi būti odos atspalvių tarp to paties diržo detalių. Neleidžiama naudoti odos su defektais: susiraukšlėjusios, išakijusios, suskilusios arba su kitokiais odos defektais, kurie pablogintų išvaizdą arba savybes. Odų paviršius turi būti apdirbtas taip, kad neteptų ir kitaip negadintų uniforminių drabužių.
14. Visos metalinės diržo detalės (kniedės, diržo kilpa, kablys ir sagtis su kištukais-fiksatoriais) turi būti natūralios metalo (plieno) spalvos, iš nerūdijančio metalo, jų išorinis paviršius turi blizgėti. 
15. Siuvimo/peltakiavimo siūlai turi būti sintetiniai (armuoti poliesteriniai arba poliamidiniai), spalva – atitinkanti odos spalvą. Siuvimo/peltakiavimo siūlų storis turi užtikrinti tinkamą gaminio kokybę jo eksploatacijos metu.
ANTRASIS SKIRSNIS
REIKALAVIMAI MODELIUI
16. Diržo juosta turi būti sukirpta iš vienos (ištisinės) odos detalės.
17. Diržas iš vidinės pusės sudvigubintas su kita tokio paties pločio diržo juosta, sukirpta iš vienos (ištisinės) odos detalės. Abi diržo juostos turi būti patikimai suklijuotos tarpusavyje ir persiūtos keturiomis dekoratyvinėmis siūlėmis pagal pavyzdį, pateiktą Priedo 2 iliustracijoje.
18. Diržas užsegamas kilpa ir kabliu, pritvirtintu prie sagties su dviem 
kištukais-fiksatoriais. Diržo kilpa įtvirtinta, palenkus diržo juostos galą ne mažesniu kaip 3,5 cm atstumu.
19. Diržo apimties reguliavimui, 5 (±0,2) cm atstumu nuo dekoratyvinės siūlės galo, lygiagrečiai dviem eilėmis išmušta 11 porų skylučių sagties kištukams-fiksatoriams. 
Skylutės – ovalo formos, išmuštos 2,5 (±0,1) cm atstumu viena nuo kitos.
20. Drabužių apsaugai nuo trinties, prie diržo galo (po užsegimu) dviem kniedėmis pritvirtinta apsauginė detalė, kurios išmatavimai turi būti ne mažesni už nurodytus Priedo 1 iliustracijoje. Diržo pakabinimui, apsauginėje detalėje išmušta 1,1-1,2 cm skersmens skylutė.
21. Diržo galo prilaikymui dėvėjimo metu, ant diržo uždėta viena 1,1-1,2 cm pločio paslanki diržo ąselė. Ąselės galai tarpusavyje sutvirtinti kniede.
III SKYRIUS
DARBINIŲ PAVYZDŽIŲ TVIRTINIMAS
22. Sudarius sutartį, pagal Lietuvos kariuomenės turimą pavyzdį, derinami ir tvirtinami darbiniai pavyzdžiai (darbiniai pavyzdžiai turi atitikti Lietuvos kariuomenės pavyzdžius spalva, konstrukcija ir siuvimu).
23. Prieš darbinių pavyzdžių siuvimą, Tiekėjas turi susiderinti odos baltos spalvos atspalvį.
24. Darbinių pavyzdžių tvirtinimui pristatomi:
24.1. du identiški gaminiai (I dydžio); 
24.2. gaminio priežiūros instrukcija suderinimui;
24.3. gaminio techninis aprašas (su gaminio siuvime panaudotų medžiagų charakteristikomis ir pavyzdžiais).
25. Esant poreikiui, derinimo eigoje gaminio išmatavimai, siuvimo technologija ir pan. gali būti tikslinami.
26. Masinę gamybą leidžiama pradėti tik patvirtinus darbinius pavyzdžius.
IV SKYRIUS
GAMINIŲ ŽENKLINIMAS IR PAKAVIMAS
27. Gaminių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.
28. Diržo vidinėje pusėje (vieta suderinama darbinio pavyzdžio derinimo metu) turi būti nurodyti tokie rekvizitai:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· dydis;
· sutarties data ir numeris;
· prekės partijos ir siuntos indeksas;
· pagaminimo data.
Pasirinktas diržo ženklinimo būdas turi užtikrinti, kad nurodyta informacija bus lengvai įskaitoma visą naudojimo laiką.
29. Kiekvienas gaminys ženklinamas etikete, kurioje nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· gaminio pavadinimas (turi atitikti sutartyje nurodytą gaminio pavadinimą);
· dydis;
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas. 
30. Etiketės turi būti patikimai pritvirtintos, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etikečių tvirtinimo vieta turi būti parinkta taip, kad būtų galima lengvai perskaityti etiketę, esant supakuotam gaminiui polietileniniame maišelyje.
31. Prie kiekvieno gaminio turi būti pridėta (arba pritvirtinta kartu su etikete) priežiūros instrukcija lietuvių kalba. Instrukcija gali būti pateikta ir QR kodu.
32. Gaminiai pakuojami individualiai į polietileninius maišelius ir sudedami į tvirtas (atsparias ilgam sandėliavimui ir daugkartiniams pervežimams) kartonines dėžes pagal dydžius šalių suderintais kiekiais.
33.  Kartoninės dėžės su gaminiais svoris turi būti ne didesnis kaip 10 kg. Kiekviena kartoninė dėžė turi būti paženklinta tokiais ryškiai matomais rekvizitais::
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (turi atitikti sutartyje nurodytą gaminio pavadinimą);
· dydis;
· kiekis;
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas.
34. Kartoninės dėžės pristatomos sudėtos ant standartinio dydžio (120 X 80 cm) euro padėklų (toliau – europaletės). Europaletės turi būti tinkamai paruoštos transportavimui: kartoninės dėžės transportavimo metu turi išlaikyti savo pradinę formą, būti sudėtos taip, kad neišsikištų už europaletės ribų ir tolygiai užpildytų europaletės plotą. Europaletė turi būti tvirtai apvyniota pakavimo plėvele taip, kad transportavimo metu kartoninių dėžių nebūtų galima atskirti nuo europaletės. Prie kiekvienos europaletės turi būti pritvirtintas ne mažesnio kaip A4 formato dydžio lapas su tokiais ryškiai matomais rekvizitais:
· tiekėjo pavadinimas;
· gamintojo pavadinimas arba prekės ženklas (jei nesutampa su tiekėju);
· gaminio pavadinimas (turi atitikti sutartyje nurodytą gaminio pavadinimą);
· dydis;
· dėžių kiekis;
· gaminių kiekis vienoje dėžėje;
· bendras gaminių kiekis europaletėje;
· kita informacija (nurodoma esant poreikiui). 
35. Dedant ant europaletės kartonines dėžes su skirtingų dydžių gaminiais, šios dėžės turi būti atskirtos europaletėmis ar standaus kartono lakštais.
36. Gaminių pakuotės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo 
II skyriuje „Pakuotės“
V SKYRIUS
GAMINIŲ PRIĖMIMAS
37. Gaminiai priimami partijomis ir siuntomis pagal suderintus ir patvirtintus darbinius pavyzdžius. Kiekviena prekių partija turi būti pažymėta sutartiniu ženklu, ir jai pateikiama atitikties deklaracija pagal LST EN ISO/IEC 17050–1 (ISO/IEC 17050–1) formą A.2 arba lygiaverčio standarto pavyzdį.
38. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.



